CELEX: 32010R1227
Language: ro
Date: 2010-12-20 00:00:00
Title: Regulamentul (UE) nr. 1227/2010 al Comisiei din 20 decembrie 2010 de modificare a Regulamentului (CE) nr. 1055/2008 de punere în aplicare a Regulamentului (CE) nr. 184/2005 al Parlamentului European și al Consiliului privind criteriile de calitate și calitatea raportării statisticilor referitoare la balanța de plăți

21.12.2010   
            
            
               RO
            
            
               Jurnalul Oficial al Uniunii Europene
            
            
               L 336/15
            
         REGULAMENTUL (UE) NR. 1227/2010 AL COMISIEI
   din 20 decembrie 2010
   de modificare a Regulamentului (CE) nr. 1055/2008 de punere în aplicare a Regulamentului (CE) nr. 184/2005 al Parlamentului European și al Consiliului privind criteriile de calitate și calitatea raportării statisticilor referitoare la balanța de plăți
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 184/2005 al Parlamentului European și al Consiliului din 12 ianuarie 2005 privind statisticile comunitare ale balanței de plăți, ale comerțului internațional cu servicii și ale investițiilor străine directe (1), în special articolul 4 alineatul (3),
   întrucât:
   
               (1)
            
            
               Regulamentul (CE) nr. 184/2005 stabilește un cadru comun pentru producerea sistematică de statistici comunitare ale balanței de plăți, ale comerțului internațional de servicii și ale investițiilor străine directe.
            
         
               (2)
            
            
               Regulamentul (CE) nr. 1055/2008 al Comsiei (2) a stabilit criteriile comune de calitate și periodicitatea rapoartelor de calitate pentru statisticile referitoare la balanța de plăți.
            
         
               (3)
            
            
               Criteriile comune de calitate și periodicitatea rapoartelor de calitate pentru statisticile referitoare la balanța de plăți trebuie adaptate pentru a reflecta criteriile de calitate prevăzute la articolul 12 alineatul (1) din Regulamentul (CE) nr. 223/2009 al Parlamentului European și al Consiliului (3) privind statisticile europene.
            
         
               (4)
            
            
               Prin urmare, Regulamentul (CE) nr. 1055/2008 ar trebui modificat în consecință.
            
         
               (5)
            
            
               Măsurile prevăzute de prezentul regulament sunt în conformitate cu avizul Comitetului pentru balanța de plăți,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1055/2008 se modifică după cum urmează:
   
               1.
            
            
               Articolul 2 se înlocuiește cu următorul text:
               „Statele membre furnizează rapoartele lor de calitate până la data de 31 mai a fiecărui an.”
            
         
               2.
            
            
               Anexa se înlocuiește cu textul anexei la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 35, 8.2.2005, p. 23.
   
      (2)  JO L 283, 28.10.2008, p. 3.
   
      (3)  JO L 87, 31.3.2009, p. 164.
   
      ANEXĂ
      1.   Introducere
      
      Raportul de calitate conține indicatori de calitate atât cantitativi, cât și calitativi. Comisia (Eurostat) pune la dispoziție rezultatele referitoare la indicatorii cantitativi pentru fiecare stat membru, calculate pe baza datelor furnizate. Statele membre interpretează și fac observații în privința acestor rezultate, pe baza metodologiei lor de colectare.
      2.   Planificare
      
      
                  —
               
               
                  În fiecare an, până la sfârșitul primului trimestru, Comisia (Eurostat) transmite statelor membre proiecte de documente pentru rapoarte de calitate, bazate pe datele transmise în anul precedent, parțial precompletate cu indicatori de calitate și alte informații aflate la dispoziția Comisiei (Eurostat).
               
            
                  —
               
               
                  În fiecare an, în termen de două luni de la primirea rapoartelor de calitate precompletate, dar nu mai târziu de 31 mai, statele membre transmit Comisiei (Eurostat) rapoartele de calitate completate.
               
            3.   Criterii de calitate
      
      Raportul de calitate conține indicatori calitativi și cantitativi privind toate criteriile de calitate definite la articolul 12 alineatul (1) din Regulamentul (CE) nr. 223/2009.